
STRAŇAN

     






                Informátor 2024

Na úvod....

Vážení spoluobčania   

Onedlho sa rozlúčime s rokom 2024 a je tu priestor na určité priblíženie činnosti v tomto roku v našej obci
Preto Vás chceme aspoň touto formou informovať o aktivitách, riešeniach, ale i problémoch našej obce. Čo sa týka prác - hlavná časť sa realizovala na budove Obecného úradu a KD a to zníženie energetickej náročnosti – výmena okien, dodatočné zateplenie stropnej časti ,montáž solárneho panelu na ohrev teplej vody, zateplenie východnej a severnej steny budovy a obnova fasádnou farbou. Ako už bolo spomínané v minulom  spravodaji ,  finančne to bolo z veľkej časti pokryté dotáciou z  Envirofondu vo výške 130000 € a spoluúčasť obce 29000 €. Práce realizovala firma  Stavbau s.r.o.  Žilina.
Z ďaľších prác to bola realizácia pokládky asfaltu krátkeho úseku na ul. Záhradná. Práce realizovala firma Eurovia a.s. v mesiaci máj. Náklady boli vo výške10.500 €. 
Z ďalších prác:

·  výmena časti oplotenia na cintoríne
· Spracovanie projektu nadstavby ZŠ
· Podanie projektu Obnova ihriska v areáli ZŠ z Fondu na podporu športu
· Oprava MK

POĎAKOVANIA

 Poďakovanie  patrí  obecnému zastupiteľstvu ako aj ostatným spoluobčanom, ktorí akýmkoľvek spôsobom pomohli pri akciách, ktoré sme v tomto roku pre Vás pripravili.
Za všetkými akciami je snaha a ochota tých, ktorí  to organizujú  a ja im za to  ďakujem. Veľakrát sa dokážu obetovať  na úkor svojich rodín. Menovať všetkých, ktorí sa podieľajú na ich príprave sa ani nedá, bol by to dlhý zoznam, tak aspoň takýmto spôsobom im prejavujem veľkú vďačnosť.
Špeciálne chcem poďakovať pracovníkom obce p. Dávidíkovi a p. Čišeckému za realizáciu rôznych prác v obci

Dňa 15.9. obec postihla rýchla povodeň a časť obce mala zaplavené dvory a ako aj nehnuteľnosti a preto sa chcem poďakovať všetkým dobrovoľníkom aj našim hasičom DHZ, že včasnou aktiváciou sa zabránilo väčším škodám. Ďakujem aj   športovému oddielu stolného tenisu za dobrú reprezentáciu obce ako aj snahu o výchovu nových adeptov. Tiež aj  mládeži z hnutia eRko, ktorí sú nápomocní pri rôznych akciách v obci.
Ďakujem všetkým zamestnancom obce, p.riaditeľkám a p. učiteľkám  MŠ a ZŠ  za ich odvedenú prácu ako aj výdatnú pomoc pri rôznych aktivitách obce. 
AKCIE  PLÁNOVANÉ NA  ROK  2025
Program podujatí,  ktoré bude organizovať obec alebo sa spolupodieľať v roku 2025:
04.01.2025

-
tradičná zabíjačka – organizuje DHZ,
28.02.2025

-
detský karneval,
01.03.2025

-
fašiangy,
Marec 2025             -         výstava „Kniha a obrazy“,  
30.04.2025

-
stavanie mája,
11.05.2025

-
deň matiek,
17.05.2025              -         majáles,
20.06.2025

-
deň detí spojený s Dňom otcov
Júl                           -          premietanie filmov na vonkajších priestoroch,
23.08. – 24.08.2025   
Hody,
21.10.2025

-
posedenie so staršími spoluobčanmi,
28.11.2025

-
adventné trhy,
05.12.2025

-
Mikuláš.

DANE  A POPLATKY

Daň z nehnuteľnosti  -
sadzby pre rok 2025 sa  nemenia oproti roku 2024. . Starší občania nad 65 r. a osoby ŤZP majú 30 % úľavu pri stavbách RD. 
Daň za psa -


ostáva vo výške 6,00 EUR.
Vývoz KO   - boli ste informovaný samostatným listom, že prechádzame na množstevný zber t.z., že odpad bude vážený a podľa váhy sa bude aj platiť. V tomto roku začíname so zálohovou platbou vo výške 25 € osoba a v mesiaci november bude vyúčtovanie týchto záloh. Na začiatok možno budú aj nespokojní niektorí, ale je to cesta ako znižovať množstvo odpadu na skládku a ešte viac vytriediť niektoré časti odpadov k separácii respektíve uloženia do kompostérov.  
Študenti na internátoch, ktorí donesú potvrdenie o návšteve školy budú mať poplatok znížený o 50%.

Pre občanov dlhodobo sa zdržujúcich v zahraničí sa poplatok nevyrubuje (k uplatneniu úľavy je potrebné doložiť potvrdenie od zamestnávateľa, deti potvrdenie o návšteve školy).  

Poplatky  musia byť zaplatené do termínu podľa platobného výmeru. Vývozcom KO je Skládka odpadov Rajeckého regiónu, je to združenie, v ktorom je zapojená aj naša obec.
Chcem vysloviť poďakovanie, väčšine občanov za separáciu odpadov – plasty, sklo, papier, elektroodpad, textil. Osobitným  listom chceme dať všetky potrebné informácie  o odpadovom hospodárstve vrátane termínov zberu druhotných surovín počas roka 2025
ČISTOTA  V OBCI

Chcem vyzdvihnúť, že sa veľa občanov zaujíma o čistotu v obci upozorňuje na rôzne znečistenia a dáva podnety na riešenie. Ťažkosti nám robia problematické miesta z častí ulíc, ktoré nemajú kanalizáciu a cez rôzne odpadové rúry sú vypúšťané časti splaškov do rieky. Iste už viete, že je povinnosťou obce kontrolovať ako sa zneškodňujú obsahy žúmp. Obec má právo kontrolovať doklady až 3 roky dozadu o vývoze žúmp a s tým je spojená aj kontrola fakturácie vodného.
Možno si niektorí z Vás povedia, prečo obec nerieši kanalizáciu aj v týchto uliciach, ale získať prostriedky nie je jednoduché a z vlastných zdrojov to jednoducho nejde. Dúfam, že sa nám niečo podarí presadiť.

KULTÚRA 

Spolu s  obecným zastupiteľstvom a hlavne s pomocou členov našich hasičov sa realizovali  akcie – trojkráľová zabíjačka, fašiangy, stavanie mája. Poslanci sa angažujú hlavne pri poriadaní udalostí ako je deň matiek,fašiangy, hody, posedenie so staršími spoluobčanmi. Veľmi vydarenou a Vami obľúbenou akciou sa stali Adventné trhy, ktoré organizujeme v spolupráci s rodičmi detí Materskej a Základnej školy ako  i pani učiteľkami. V roku sa uskutočnila aj akcia Deň Otcov, ktorá sa vydarila . Ohlasy na túto akciu sú veľmi priaznivé a preto si zaslúžia rodičia a pani učiteľky od nás veľkú pochvalu.  
Z pracovného pohybu okolo zrúcaniny gotického kostola ste isto zistili, že je zas pokročené. Občianske združenie Obnova slovenskej zeme sa veľmi snaží.  Práce pokračujú v rámci možnosti,ktoré neboli až tak priaznivé. Uvedené združenie  získava finančné prostriedky iba z grantov, tento rok prispela aj obec z rozpočtu  v sume 4.000 EUR.  Podľa množstva financií budú môcť  pokračovať na ďalších prácach. 

Poďakovanie patrí p. Gašpierikovi a jeho manželke z tohto združenia.

NA ČO BY SME  CHCELI  UPOZORNIŤ

.


Trápi nás drobné poškodzovanie majetku obce, oplotenia školy ako aj znečisťovanie autobusových zastávok mládežou.  Domnievame sa, že doma toto mládež nerobí. Preto chceme apelovať na rodičov, aby preventívne upozornili            a poučili svoje deti, ako sa  majú správať na verejných priestranstvách, a že nemajú znečisťovať okolie a ničiť cudzí majetok.

Prijatím novely cestného zákona už nedochádza k parkovaniu áut na chodníkoch, čo oceňujú najmä mamičky s kočíkmi 

ČO BY SME CHCELI  REALIZOVAŤ A ZLEPŠIŤ:
· viac informácií na  internetovej stránke obce,
· čistotu na verejných priestranstvách a zastávkach autobusu,
· opravu ihriska v areáli ZŠ,
· pokračovanie v procese jednoduchých pozemkových úprav, lokalita Záhumnie,
-     dokončenie projektu na rozšírenie vodovodu ul. Krížna
V roku 2025 si nedávame nejaké zvláštne plány na budovanie .
KNIŽNICA
Výpožičné hodiny sú:

Streda a štvrtok od 15.00 – 18.00 hodiny

Aj tento rok darovali niektorí občania knihy do knižnice, za čo im patrí veľká vďaka . 

Z časopisov je k dispozícii Večerník. Viacerí čitatelia využívajú aj internet.Knižnicu má na starosti p. Janka Kasmanová, patrí jej poďakovanie za vedenie knižnice.
ŠPORT
Na dobrej úrovni je oddiel stolného tenisu. Má  4 družstvá : družstvo A – hrá  1 ligu, družstvo B a družstvo C – 4. ligu a družstvo D- 6.ligu. Napriek poskytovaniu  telocvične Obecným úradom, by sa im nedarilo bez sponzorov p. Jána Hodasa, Michala Matiašovského ako aj ďalších. 

Prípravku stolného tenisu trénuje p. Valúch, za čo mu patrí pochvala                a poďakovanie.

MATERSKÁ  ŠKOLA 














Zamestnanci Materskej školy:  
Mgr.Miriam Bahuľová, riaditeľka MŠ do 25.4.2024
                                                     Ukončený prac.pomer k 30.9.2024   
                                    

Mgr. Simona Chrachalová, učiteľka +zast.riaditeľka 
                                                      Od 25.4.2024 do 6.10.2024                   
                                                     PaeDr.Zuzana Hasáková riaditelka od 7.10.2024
                                                     Aneta Kasmanová,učiteľka

                                                     Marcela Lieskovská,učiteľka
                                    

Iveta Záňová, upratovačka

Počet detí v materskej škole je 34.

Z príspevkov rodičov na čiastočnú úhradu nákladov spojených s hmotným zabezpečením školy sa hradia náklady spojené s aktivitami detí pri vyučovaní.

Aktívnou účasťou rodičov a učiteliek sa prostredníctvom získania 2% z daní a vzájomne výhodnou spoluprácou s nadáciou Spoločne pre región podarilo získať takmer 1600 Eur a budú použité na vylepšenie prostredia MŠ.

Aktivity MŠ organizované počas roka 2024:

- návšteva Obecnej knižnice v Stránskom – marec,
- oslava Dňa matiek v MŠ – máj,
- výchovný koncert na OÚ  – september,
- tvorivá dielňa s rodičmi detí adventné trhy – november,
- plavecký výcvik

- filmové  predstavenie – december.
Rodičia a aj rodinní príslušníci sa vo zvýšenom počte zúčastňovali aktivít, akcií  a tvorivých dielní poriadaných MŠ, hlavne prípravy pre adventné trhy, do ktorých sa zapojili všetci rodičia. Poďakovanie riaditeľky patrí Rade školy, rodičom a ďalším spolupracujúcim organizáciám i jednotlivcom za spoluprácu.

ZÁKLADNÁ ŠKOLA


     V školskom roku 2024/2025 navštevuje základnú školu 47 žiakov. Na škole pracuje 9 pedagogických zamestnancov. 

Riaditeľka školy a triedna učiteľka 3. ročníka:                   Mgr. Katarína Švajdová

Triedna učiteľka 1. ročníka:                                                Mgr. Martina Ďurianová

Triedna učiteľka 2. ročníka:                                                Mgr. Lucia  Knapcová

Triedna učiteľka 4. ročníka:                                                PaedDr. Eva Strhárová

Učiteľka ANJ a pedagogická asistentka:                             Mgr. Petra Jančúchová

Školská špeciálna pedagogička a pedagogická asistentka: Mgr. Veronika Knapcová

Pedagogická asistentka a vychovávateľka ŠKD:                Daša Možuchová

Vychovávateľka ŠKD:                                                         Mgr. Oľga Štrbová

Učiteľ NBV:                                                                        Mgr. Milan Jánoš

    Od januára 2024 sme okrem kvalitného poskytovania výchovno-vzdelávacieho procesu organizovali pre žiakov rôzne aktivity, besedy, súťaže, projekty, kultúrne podujatia, školské výlety a pod., ktoré boli zamerané na vyváženú podporu ich kognitívneho, fyzického, emocionálneho, sociálneho a duchovného vývinu. Talentovaných žiakov sme zapájali do rôznych celoslovenských vedomostných, počítačových, matematických, čitateľských a výtvarných súťaží, v ktorých naši žiaci získali výborné umiestnenia a ocenenia.

Boli sme úspešní v dvoch projektov, a to Čítame pre radosť a Čítajme si, vďaka ktorým sme vybudovali triedne knižnice vo všetkých triedach a získali sme tak do tried 81 nových kníh.

Vďaka finančnému zisku z Adventných trhov, z Dňa otcov  a z 2 % daní sa nám podarilo zakúpiť novú interaktívnu dotykovú obrazovku do jednej triedy, 15 nových tabletov, skrinku na nabíjanie tabletov, stoličky do počítačovej učebne, nové didaktické pomôcky na vyučovanie Hejného metódy, matematiky a telesnej výchovy.

     Úprimné poďakovanie riaditeľky ZŠ Stránske patrí sponzorom, ktorí finančne alebo darom pomohli škole, rodičom, ktorí nám poukázali 2 % z daní a všetkým rodičom, ktorí sa zapojili do prípravy a organizácie Adventných trhov a Dňa otcov.
Poďakovanie riaditeľky patrí najmä kolektívu zamestnancov ZŠ Stránske za výbornú a ústretovú spoluprácu pri plnení všetkých cieľov školy v minulom aj v súčasnom školskom roku. Špeciálne poďakovanie patrí pani učiteľkám Mgr. Petre Jančúchovej a Mgr. Veronike Knapcovej za ich sponzorské dary a aktívne sa zapájanie do mimoškolských akcií organizovaných školou. Ďakujeme aj starostovi obce za dobrú spoluprácu a pomoc škole.

Všetky aktuálne informácie o našej základnej škole môžete nájsť na našej webovej stránke www.stranskezs.edupage.org a lebo facebookovej stránke https://www.facebook.com/zakladnaskola.stranske.

Riaditeľka školy: Mgr. Katarína Švajdová

[image: image8.png]



ŠKOLSKÁ JEDÁLEŇ




 
Žiaci  MŠ a ZŠ majú možnosť sa stravovať v školskej jedálni.Jedáleň pripravuje obedy v priemernom počte 105 obedov.  Je tu možnosť stravovania sa aj pre ostatných občanov obce, najmä dôchodcov, ktorí to využívajú v počte 19 osôb. Chceme ponúknuť túto službu aj ostatným dôchodcom, ktorí by mali záujem o stravovanie aj s možnosťou dovozu. Obed je v hodnote  3,80 EUR. 
Činnosť ŠJ zabezpečujú :

Vedúcou jedálne je poverená
p. Adriana Mačejáková


Hlavná kuchárka


p. Zuzka Gabčíková

Pomocná prac.sila


p. Adriana Mačejáková
p. Mária Šidelská na 0,5 uväzku
ŠTATISTIKA k 20. 12. 2024
Počet obyvateľov: 
954
     

- prihlásení : 

  
    23
    




- odhlásení : 

    
    13





- zomrelí : 

   
    10





- narodení 

    
      6
/Tomáš Rajčan ,Bruno Jurecký, Karla Kucková,

                                                     Lýdia Ester Plevová
, Natália Vidišová,
                                                     Dominik Pokrievka
Pripomínam, že aj pre rok 2025 platí VZN č. 3/2013 o poskytnutí jednorazového príspevku pri narodení dieťaťa vo výške  100,00  €.
V našej obci  v  roku  2024  zomreli  nasledovní občania: 

Jozef Grupáč                     68 rokov                   Branislav Brodňan             80 rokov
   
Anastázia Gabčíková         87 rokov                  Mária Hreusová                 86 rokov
Adolf Slamka                       90 rokov                 Augustín Knapec               92 rokov
Peter Štadáni                       65 rokov                 Ing.Eduard Baránek           83 rokov

Ján Knapec                         50 rokov                  Rudolf Pleva                      77 rokov
Rodinám zosnulých prejavujem úprimnú sústrasť nad úmrtím zosnulého člena rodiny.
Obecný úrad Stránske:

Hodiny pre verejnosť:


Pondelok
8.00
-
15.30






Utorok

8.00
-
15.30






Streda

8.00
-
17.00






Štvrtok

nestránkový deň






Piatok

8.00
-
14.00

Obedňajšia prestávka



12.00
-
13.00

Telefónne číslo: 
041-5493745

Telefón starosta:
0905951744

 Emailová adresa:
podatelna@stranske.sk
 Web stránka:
www.stranske.sk
Všetkým spoluobčanom požehnané vianočné sviatky, zdravie a šťastie po celý rok 2025.  

  praje

Jaroslav  M i t a š 

       
    starosta obce,
 poslanci Obecného zastupiteľstva,
           a pracovníčky OcÚ.

